ભારતીય ટીમમાં ફક્ત એક બેટ્સમેન રંગમાં જોવા મળ્યો. તે હતો હાર્દિક પંડ્યા. કલ્પના કરો, જો રોહિત શર્માના આઉટ થયા બાદ કોહલીએ ખુદના સ્થાને હાર્દિકને ઉતાર્યો હોત તો શું થાત? આ નિર્ણયથી બે ફાયદા થઈ શકે તેમ હતા. નસીબ સાથ આપત તો પંડ્યા પાવર પ્લેમાં તોફાની બેટિંગ કરીને પાકિસ્તાન પર દબાણ બનાવી શકત. બીજો ફાયદો એ થાત કે વિરાટ કોહલીની વિકેટ બચી જાત. પંડ્યાના આઉટ થયા બાદ તે મેદાનમાં ઊતરી શકે તેમ હતો અને ત્યાં સુધી ડાબોડી બોલર્સ આમિર અને જુનૈદ પોતાનો પહેલો સ્પેલ ખતમ કરી ચૂક્યા હોત. મોટા મુકાબલાઓમાં મોટા અને નીડર નિર્ણયોની જરૂર હોય છે, જે કોહલી લઈ શક્યો નહોતો.